The Exorcist (filma)

The Exorcist () 1973ko William Friedkin estatubatuar zinema zuzendariaren filma da. Aktoreok antzeztu zuten: Ellen Burstyn, Max von Sydow, Lee J. Cobb, Kitty Winn, Jack MacGowran, Jason Miller, Linda Blair eta Mercedes McCambridge.

Gidoigilea William Peter Blatty izan zen, 1972an idatzitako The Exorcist eleberriaren zinemarako egokitzapenean. Hamabi urteko Regan MacNeil neskatoaren deabrutzea eta ongorengo exorzismoa azaltzen da.

Hamabi Oscar Saritarako izendatu zen, eta bi irabazi: Egokitutako gidoi onenaren Oscar Saria (William Peter Blatty) eta Soinu onenaren Oscar Saria (Robert Knudson eta Chris Newman). Hiru Urrezko Globo Sari ere irabazi zituen: Emakumezko Bigarren Aktore Onena (Linda Blair), Zuzendari Onena (William Friedkin) eta Gidoi Onena (William Peter Blatty).

Bestalde, Mike Oldfield musikagilearen Tubular Bells abestiko piano solo kitzikagarria filmetako ikur eta doinu ospetsua bilakatu zen.

 Jarraipenak 
Sekulako arrakasta izan zuenez, ondorengo urteetan jarraipenak izan zituen: Exorcist II: The Heretic (1977), The Exorcist III (1990), Exorcist: The Beginning (2004) eta Dominion: Prequel to the Exorcist (2005).

 Argumentua 
Washington Hirian, telebistako aktore Chris MacNeil (Ellen Burstyn) alaba Regan-ekin (Linda Blair) erabat kezkatuta dago, maiz espasmoak, naturaz gaindiko indarra eta airean esekitzeko gaiatasuna erakusten baitu.

Mediku eta psikiatra ugariren azterketek ezer topatzen ez diotenez, gaitza fisikoa edo psikikoa bainago, arimakoa delako ustea areagotuz doakio amari. Horrela, Aita Merrin etsai-kentzailea (Max von Sydow) eta Aita Karras (Jason Miller) laguntzaileak neskatoaren exorzismoari ekin eta Pazuzu deabruaren menpe dagoela jakin dute.

 Aktoreak 
 Ellen Burstyn: Chris MacNeil
 Max von Sydow: Aita Merrin
 Lee J. Cobb: Tinent Kinderman
 Kitty Wynn: Sharon Spencer
 Jack MacGowran: Burke Dennings
 Jason Miller: Aita Karras
 Linda Blair: Regan Theresa MacNeil
 William O'Malley: Aita Dyer
 Mercedes McCambridge: Pazuzu deabruaren ahotsa

 Kanpo estekak 
 The Exorcist filmaren webgunea 
 The Exorcist filmaren iragarkia ikusgai 
 The Exorcist filmaren IMDBko fitxa irakurgai 

Kategoria:The Exorcist
Kategoria:Jack MacGowranek antzeztutako filmak
Kategoria:Ameriketako Estatu Batuetako filmak
Kategoria:Egokitutako gidoi onenaren Oscar Saria irabazi duten filmak
Kategoria:Soinu onenaren Oscar Saria irabazi duten filmak
Kategoria:Aktoreei buruzko filmak
Kategoria:Telekinesiari buruzko filmak
Kategoria:Apaiz katolikoei buruzko filmak
Kategoria:Latinezko filmak
Kategoria:Washington Hirian girotutako filmak
Kategoria:Film dramatiko onenaren Urrezko Globo saridunak
Kategoria:Lizunkeriari buruzko eztabaidak filmetan
Kategoria:Ama-alaben harremanei buruzko filmak
Kategoria:Beldurrezko filmak
Kategoria:1949an girotutako filmak